**ΘΕΑΤΡΙΚΟ**

**Πάει ο παλιός ο χρόνος**

*Διασκευή Δρ. Μάριος Ψαράς*

**ΡΟΛΟΙ:**

Καλικαντζαρής

Γερο-Χρόνος

Νεράιδα της Πρωτοχρονιάς

Παιδί Α

Παιδί Β

**Καλικαντζαρής:** Γερο-Χρόνε είσαι έτοιμος για το ταξίδι;

**Γερο-Χρόνος:** Ξύδι; Σου ζήτησε κανένας ξύδι, Καλικαντζαρή;

**Καλικαντζαρής:** Ταξίδι γερο-Χρόνε. Τα-ξί-δι. Όχι ξύδι.

**Γερο-Χρόνος:** Και είναι ανάγκη να φωνάζεις; Δεν είμαι κουφός!

**Καλικαντζαρής:** Εμένα μου λες! Είσαι έτοιμος; Είναι ώρα να πάμε.

**Γερο-Χρόνος:** Πάλι να φάμε; Εγώ δεν πεινώ.

**Καλικαντζαρής**: Να πάμε λέμε! Είναι σχεδόν μεσάνυχτα!

**Γερο-Χρόνος**: Άφησες ορθάνοιχτα; Να με αρρωστήσεις; Αααααψιού! Να! Κρυολόγησα!

**Καλικαντζαρής**: Άντε παππού! Πρέπει να φύγουμε. Τέλειωσε η σειρά σου.

**Γερο-Χρόνος**: Έκοψες την ουρά σου;

**Καλικαντζαρής**: Ααααα! Δεν αντέχω άλλο! Μου έχει σπάσει τα νεύρα!

*(Έρχεται η νεράιδα μαζί με τα παιδιά.)*

**Νεράιδα**: Γεια σου Καλικαντζαρή. Όλα έτοιμα για τη μεγάλη γιορτή; Τα παιδιά περιμένουν.

**Καλικαντζαρής**: Τίποτα δεν είναι έτοιμο!

**Νεράιδα**: Τίποτα;;; Τι εννοείς;

**Καλικαντζαρής**: Δεν φταίω εγώ. Ο παλιός χρόνος δεν φεύγει!

**Νεράιδα:** Άσε, θα του μιλήσω εγώ. Γερο-Χρόνε καλησπέρα!

**Γερο-Χρόνος:** Ποια είσαι; Η Βέρα;;;

**Νεράιδα:** Α μπα! Είναι και κουφός!

**Καλικαντζαρής**: Ε, τι λέμε τόση ώρα;!

**Νεράιδα:** Είμαι η νεράιδα της Πρωτοχρονιάς. Κι αυτά τα παιδιά είναι φίλοι μου. Ήρθαμε για τη γιορτή, που θα γίνει απόψε στο παλάτι.

**Γερο-Χρόνος:** Αλάτι; Δεν τρώω αλάτι κόρη μου. Έχω ψηλή πίεση.

**Νεράιδα:** Αααα! Νομίζω πως επίτηδες το κάνει. *(Πιο δυνατά.)* Αγαπητέ μου γερο-Χρόνε, τα παιδιά ανυπομονούν για τη γιορτή που θα γίνει για την αλλαγή της χρονιάς.

**Παιδί Α:** Θα φύγεις εσύ ο γερο- Χρόνος και θα έρθει ο καινούριος.

**Γερο-Χρόνος:** Πανούργος είσαι και φαίνεσαι!

**Παιδί Β:** Χρόνε μου καλέ δεν είπαμε ότι είσαι πανούργος. Ήσουν καλός και σε αγαπήσαμε.

**Παιδί Α:** Αλλά πάει η δική σου σειρά.

**Παιδί Β:** Έρχεται ο νέος με τα δώρα!

**Παιδί Α:** Με τραγούδια, με χαρά.

**Νεράιδα:** Όλοι οι άνθρωποι περιμένουν τον καινούριο χρόνο για να τους φέρει ειρήνη, αγάπη και χαρά.

**Γερο-Χρόνος:** Καλά, καλά! Αφού τον περιμένει όλος ο κόσμος, ας έρθει ο Νέος Χρόνος.

*(Έρχεται ο Νέος Χρόνος. Ο παλιός Χρόνος βγάζει την κορώνα του και στέφει τον Νέο Χρόνο. Όλοι χειροκροτούν και πανηγυρίζουν.)*

**Γερο-Χρόνος:** Καλωσόρισες παιδί μου! Με τον ερχομό σου οι άνθρωποι θα κάνουν καινούρια όνειρα.

**Νέος Χρόνος:** Σε ευχαριστώ παλιέ μου Χρόνε.

**Παιδί Β**: Περιμένουμε να έρθουν καλύτερες μέρες!

**Παιδί Α:** Να σταματήσουν οι πόλεμοι!

**Παιδιά (μαζί)**: Να είναι όλα τα παιδιά χαρούμενα!

**Νεράιδα:** Αυτά είναι τα δώρα που θέλουν να τους φέρεις!

**Νέος Χρόνος:** Εύχομαι να καταφέρω να φέρω την ευτυχία και την ειρήνη!

**Γερο-Χρόνος:** Άντε, ώρα να φεύγουμε εμείς! Καλικαντζαρήηηηη!

**Καλικαντζαρής**: Διατάξτε!

**Γερο-Χρόνος:** Ετοίμασες τις βαλίτσες μας;

**Καλικαντζαρής**: Τώρα; Πάνε μέρες! Εδώ τις έχω!

**Γερο-Χρόνος:** *(Καθώς φεύγουν..)* Και πού θα πάμε εμείς τώρα;

**Καλικαντζαρής**: Πάμε να φάμε ξεροτήανα;

**Γερο-Χρόνος:** Ο νους σου στο φαΐ! Γεια σας παιδιά! Ευτυχισμένος ο καινούριος Χρόνος!

**Όλοι μαζί (τραγουδούν):** «Πάει ο παλιός ο χρόνος»

**ΤΕΛΟΣ**

**ΦΥΛΛΟ ΕΡΓΑΣΙΑΣ**

**Πάει ο παλιός ο χρόνος**

**1. Γράψε δίπλα σε κάθε πρόταση Σωστό ή Λάθος:**

α. Ο Καλικαντζαρής έφερε ξύδι στο γερο-Χρόνο. \_\_\_\_\_\_\_\_\_\_\_\_

β. Όλα έγιναν ένα όμορφο πρωινό. \_\_\_\_\_\_\_\_\_\_\_\_

γ. Όλα είναι έτοιμα για τη μεγάλη γιορτή. \_\_\_\_\_\_\_\_\_\_\_\_

δ. Η νεράιδα ονομάζεται Βέρα. \_\_\_\_\_\_\_\_\_\_\_\_

ε. Τα παιδιά αγάπησαν πολύ το γέρο-Χρόνο. \_\_\_\_\_\_\_\_\_\_\_\_

στ. Ο Νέος Χρόνος έρχεται με δώρα και τραγούδια. \_\_\_\_\_\_\_\_\_\_\_\_

ζ. Ο Καλικαντζαρής ετοίμασε τις βαλίτσες. \_\_\_\_\_\_\_\_\_\_\_\_

η. Ο Καλικαντζαρής και ο γέρο-Χρόνος θα φάνε λουκάνικα. \_\_\_\_\_\_\_\_\_\_\_\_



**2. Απάντησε στις πιο κάτω ερωτήσεις:**

Α. Για ποια γιορτή ήρθανε στο παλάτι η Νεράιδα με τα παιδιά;

……………………………………………………………………………………………………………………………………………...

……………………………………………………………………………………………………………………………………………....

……………………………………………………………………………………………………………………………………………....

Β. Γιατί τίποτα δεν είναι έτοιμο για τη μεγάλη γιορτή;

……………………………………………………………………………………………………………………………………………....

……………………………………………………………………………………………………………………………………………....

……………………………………………………………………………………………………………………………………………....

Γ. Τι δώρα περιμένουν τα παιδιά από το Νέο Χρόνο;

……………………………………………………………………………………………………………………………………………....

……………………………………………………………………………………………………………………………………………....

……………………………………………………………………………………………………………………………………………....

**3. ΚΡΥΠΤΟΛΕΞΟ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Α | Ε | Ι | Ρ | Η | Ν | Η | Β | Γ | Δ |
| Ε | Υ | Ζ | Η | Θ | Ε | Ι | Κ | Λ | Χ |
| Μ | Τ | Ρ | Α | Γ | Ο | Υ | Δ | Ι | Ρ |
| Ν | Υ | Ξ | Ο | Π | Σ | Ρ | Σ | Τ | Ο |
| Ω | Χ | Π | Ψ | Γ | Χ | Ν | Φ | Υ | Ν |
| Α | Ι | Α | Β | Ι | Γ | Ε | Δ | Ε | Ο |
| Κ | Α | Ι | Ν | Ο | Υ | Ρ | Ι | Ο | Σ |
| Ζ | Η | Δ | Θ | Ρ | Ι | Α | Κ | Ν | Λ |
| Ρ | Π | Ι | Ο | Τ | Ξ | Ι | Ν | Ε | Μ |
| Σ | Τ | Α | Υ | Η | Φ | Δ | Χ | Ι | Ψ |
| Δ | Γ | Β | Δ | Ω | Ρ | Α | Α | Ρ | Ω |
| Ε | Ζ | Η | Θ | Ι | Κ | Λ | Μ | Α | Ν |

ΕΙΡΗΝΗ, ΕΥΤΥΧΙΑ, ΝΕΟΣ, ΧΡΟΝΟΣ, ΤΡΑΓΟΥΔΙ, ΠΑΙΔΙΑ,

ΚΑΙΝΟΥΡΙΟΣ, ΓΙΟΡΤΗ, ΝΕΡΑΪΔΑ, ΟΝΕΙΡΑ, ΔΩΡΑ

**4. Συμπλήρωσε τις προτάσεις με τον κατάλληλο τύπο του ρήματος: ( για τις τάξεις Ε΄ και Στ΄)**

Ο γερο-Χρόνος πρέπει να \_\_\_\_\_\_\_\_\_\_\_\_\_\_\_\_\_\_\_\_ (φεύγω) πριν τα μεσάνυχτα, για να \_\_\_\_\_\_\_\_\_\_\_\_\_\_\_\_\_\_\_\_ (παίρνω) σειρά ο καινούριος. Τα παιδιά περιμένουν με ανυπομονησία να \_\_\_\_\_\_\_\_\_\_\_\_\_\_\_\_\_\_\_\_ (έρχομαι) ο καινούριος Χρόνος, για να \_\_\_\_\_\_\_\_\_\_\_\_\_\_\_\_\_\_\_\_ (φέρνω) την ευτυχία και την ειρήνη στον κόσμο. Τα παιδιά θέλουν να \_\_\_\_\_\_\_\_\_\_\_\_\_\_\_\_\_\_\_\_ (σταματώ) οι πόλεμοι. Ο καινούριος Χρόνος εύχεται να τα \_\_\_\_\_\_\_\_\_\_\_\_\_\_\_\_\_\_\_\_ (καταφέρνω).

